बंगाल की खाड़ी से 550 भारतीय मछुआरे लापता  
कम दबाव का क्षेत्र बनने से हुई भारी बारिश के दौरान बंगाल की खाड़ी से मछली पकड़ने वाली 33 नौकाओं में सवार 550 मछुआरे लापता हो गए।
कम दबाव का क्षेत्र बनने से हुई भारी बारिश के दौरान बंगाल की खाड़ी से मछली पकड़ने वाली 33 नौकाओं में सवार 550 मछुआरे लापता हो गए। यह सूचना मिलने के बाद तटरक्षक जहाज और एक डोर्नियर विमान को तलाश के काम में लगा दिया गया।   बाद में सभी नौकाओं तथा कुछ मछुआरों का पता लगा लिया गया।  जिलाधिकारी एनएस निगम ने फोन पर बताया कि नौकाएं शुक्रवार को दक्षिण 24 परगना जिले में काकद्वीप और पास के इलाकों से यात्रा पर निकली थीं और कोलकाता से 80 किलोमीटर पूर्व में कम दबाव का क्षेत्र बनने के कारण हुई भारी वर्षा के बाद से लापता हो गईं।  पश्चिम बंगाल में प्रभारी नौसेना अधिकारी भी तलाश अभियान में मदद कर रहे हैं।